Jakobova ljestvica (film)

***Jakobova ljestvica*** () jest američki psihološki horor film iz 1990. koji je režirao Adrian Lyne, napisao Bruce Joel Rubin. U filmu glume Tim Robbins, Elizabeth Peña i Danny Aiello. Protagonist filma, Jacob, veteran je Vijetnamskog rata čija iskustva prije i za vrijeme rata dovode do neobičnih, fragmentarnih i bizarnih halucinacija koje ga i dalje proganjaju. Kako se njegovo iskustvo pogoršava, Jacob očajnički pokušava shvatiti istinu.

*Jakobovu ljestvicu* napravio je Carolco Pictures deset godina nakon što ga je napisao Rubin. Pronašao je nekoliko inspiracija za svoju priču, uključujući kratki film "An Occurrence at Owl Creek Bridge" i slike Francisa Bacona. Iako je bio tek umjereno uspješan nakon objavljivanja, film je dostigao kultni status i postao je izvor utjecaja na razna druga djela poput horor franšize *Silent Hill*. LD Entertainment najavio je remake.

## Radnja 
Američki vojnik Jacob Singer 6. oktobra 1971. nalazi se sa prvom konjičkom divizijom u selu u delti Mekonga tokom rata u Vijetnamu, kada njegovu jedinicu napadaju. Mnogi Jacobovi drugovi ubijeni su ili ranjeni, drugi pokazuju abnormalno ponašanje sa katatonijom, grčevima i napadima. Prestravljeni Jacob bježi u džunglu, da bi ga bajonetom u stomak ubo nevidljivi napadač.

U nastavku se Jacob budi u podzemnoj željeznici 1975. Uprkos doktoratu, Jacob radi kao poštanski službenik i živi u propalom stanu u Brooklynu sa svojom djevojkom, Jezzie. Nedostaju mu njegova supruga i tri sina, pogotovo najmlađi, Gabe, koji je poginuo u saobraćajnoj nesreći prije rata. Sve je više opsjednut uznemirujućim iskustvima i priviđanjima. Neobjašnjivo zaključan izlaz stanice podzemne željeznice skoro je rezultiralo da ga voz pregazi. Na zabavi koje su priredili prijatelji, čini se da svjedoči ogromnom stvorenju koje prodire u Jezzie prije nego se sruši s opasnom groznicom. Prisjećanja na vrijeme u Vijetnamu otkrivaju da su američki vojnici pronašli Jacoba teško ranjenog u džungli prije nego su ga evakuirali pod vatrom u helikopteru. Povremeno također doživljava vizije Gabea.

Paul, član njegove stare jedinice, kontaktira ga i otkriva da pate od sličnog zastrašujućeg stanja, ali je odmah ubijen kada je njegov automobil eksplodirao. Nakon sprovoda, članovi Jacobovog starog voda spoznaju da svi imaju slične užasne halucinacije. Vjerujući da su to posljedice vojnog eksperimenta koji se obavljaju na njima bez njihovog znanja i pristanka, zaposle advokata da istraži, ali on odustaje od slučaja nakon čitanja vojnih dosjea u kojima piše da vojnici nikad nisu bili u borbi i da su bili otpušteni iz Psiholoških razloga.
Jacobovi drugovi uskoro odustaju – Jacob misli da su im prijetili. I samog Jacoba kasnije muškarac u odijelu upozorava da ne traži dalje. Skoči iz automobila u pokretu i ozlijedi se. Doveden je u bolnicu gdje ga doktori obavijeste da je mrtav.

Iz bolnice ga je spasio prijatelj Louis koji kasnije citira kršćanskog mistika iz 14. vijeka, Meistera Eckharta:

Eckhart je također vidio pakao. Rekao je: "Jedino što gori u paklu je dio Vas koji neće pustiti život, Vaše sjećanje, Vaše vezanosti. Ali Vas ne kažnjavaju", rekao je. "Oslobađaju Vašu dušu. Dakle, ako se plašiš umiranja i opireš, vidjet ćeš da vragovi trgaju tvoj život. Ali ako si se pomirio, onda su vragovi doista anđeli, oslobađajući te od zemlje."
Jacobu se približava uznemireni Michael Newman, čovjek koji mu je liječio ranu u helikopteru u Vijetnamu i koji ga je odvukao od Paulovog gorućeg automobila. Newman mu govori da je bio hemičar i da je stvorio drogu koja je masovno povećavala agresiju: Da bi testirali njenu efikasnost droga je tajno dana njegovoj jedinici dovodeći ih do toga da se okrenu jedni protiv drugih. To uzrokuje da se Jacob u potpunosti sjeti trenutka kada je napadnut u Vijetnamu, i otkrije da ga je jedan američki vojnik napao.

Shvativši šta mu se dogodilo i zašto, sad je na mirnom mjestu, Jacob se vraća svojoj porodičnoj kući. Zapanjen je što se Gabe nalazi u podnožju stepenica, koji ga vodi za ruku prema svjetlosti. U ratnom trijažnom šatoru 1971, vojni doktori bezuspješno liječe Jacoba, nevoljko ga proglašavaju mrtvim.

## Uloge 
* Tim Robbins kao Jacob "profesor" Singer
* Elizabeth Peña kao Jezebel "Jezzie" Pipkin
* Danny Aiello kao Louis Denardo
* Matt Craven kao Michael Newman
* Pruitt Taylor Vince kao Paul
* Jason Alexander kao Geary, advokat
* Patricia Kalember kao Sarah
* Eriq La Salle kao Frank
* Ving Rhames kao George
* Brian Tarantina kao Doug
* Anthony Alessandro kao Rod
* Brent Hinkley kao Jerry
* S. Epatha Merkerson kao Elsa
* Kyle Gass kao Tony
* Lewis Black kao Jacobov doktor
* Perry Lang kao Jacobov napadač
* Macaulay Culkin kao Gabe Singer

## Remake 
U martu 2016. je objavljeno da će LD Entertainment snimiti remake. U filmu će glumiti Michael Ealy, Nicole Beharie i Jesse Williams a režirat će ga David M. Rosenthal.
## Reference 
## Vanjski linkovi 
* 
* 
* 
* 
* Recenzija filma na sajtu rogerebert.com

Kategorija:Filmovi iz 1990.
Kategorija:Američki horori
Kategorija:Američki ratni filmovi
Kategorija:Američki trileri
Kategorija:Američki antiratni filmovi
Kategorija:Filmovi u režiji Adriana Lynea
Kategorija:Filmovi s radnjom u New York Cityju
Kategorija:Filmovi snimljeni u New Jerseyju
Kategorija:Filmovi o Vijetnamskom ratu
Kategorija:Filmovi snimljeni na Portoriku
Kategorija:Filmovi na engleskom jeziku
Kategorija:Filmovi s radnjom u Brooklynu